NÁVRH
UZNESENIE VLÁDY SLOVENSKEJ REPUBLIKY
č......
z .......
k návrhu rozpočtu verejnej správy na roky 2005 až 2007

Číslo materiálu:		
Predkladateľ:	podpredseda vlády a minister financií	
Vláda
A.	schvaľuje  

         A.1.   návrh rozpočtu verejnej správy na roky 2005 až 2007,

A.2.  návrh zákona o štátnom rozpočte na  rok 2005,

A.3.  návrh štátneho rozpočtu a návrh rozpočtov kapitol štátneho rozpočtu na rok 2005,

A.4. limity počtu zamestnancov, miezd, platov, služobných príjmov a ostatných osobných vyrovnaní v kapitolách štátneho rozpočtu, okrem štátnych zamestnancov na rok 2005 uvedené v prílohe č. 1 tohto uznesenia,

A.5.  systemizáciu  štátnych zamestnancov  v  štátnej službe na  rok 2005 uvedenú v prílohe č. 2 tohto uznesenia,

A.6.  systemizáciu colníkov v štátnej službe na rok 2005 uvedenú v prílohe č. 3 tohto uznesenia,

A.7.  systemizáciu príslušníkov Hasičského a záchranného zboru v štátnej službe na rok 2005 uvedenú v prílohe č. 4 tohto uznesenia,

A.8.   systemizáciu policajtov v štátnej službe na rok 2005 uvedenú v prílohe č. 5 tohto uznesenia,

A.9.  návrh programov vlády podľa kapitol štátneho rozpočtu na rok 2005 uvedených v prílohe č. 6 tohto uznesenia,

	
B.     súhlasí

         B.1.   s použitím majetku Fondu národného majetku SR v roku 2005 v súlade s § 28 ods. 3 písm. b) bod 9 zákona č. 92/1991 Zb. o podmienkach prevodu majetku štátu na iné osoby v znení neskorších predpisov vo výške 10,5 mld Sk na posilnenie štátnych finančných aktív, 

          B.2.   s použitím štátnych finančných aktív v sume 10,5 mld Sk do príjmov štátneho rozpočtu na rok 2005,

          B.3.   s použitím majetku Fondu národného majetku SR v roku 2005 v súlade s § 28 ods. 3 písm. b) bod 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov vo výške 2,5 mld Sk na úhradu štátnych záruk za bankové úvery,

          B.4.   s použitím štátnych finančných aktív v sume 610,4 mil. Sk na majetkové účasti a                   
                   v sume 219,0 mil. Sk ako návratnú finančnú výpomoc pre Sociálnu poisťovňu;

C.      ukladá

          podpredsedovi vlády a ministrovi financií

C.1. vydať štátne cenné papiere a použiť štátne finančné aktíva na krytie splátok istín štátneho dlhu z predchádzajúcich rokov splatných v roku 2005 do výšky ustanovej zákonom o štátnom rozpočte na rok 2005,

        C.2. oznámiť ministerstvám, ostatným ústredným orgánom štátnej správy SR a správcom ďalších rozpočtových kapitol záväzné ukazovatele podľa časti A. tohto uznesenia, prípadne ďalšie záväzné ukazovatele v rámci schválených ukazovateľov,

                     do 15 kalendárnych dní po nadobudnutí účinnosti zákona o štátnom rozpočte

           C.3.  oznámiť vyšším územným celkom záväzný limit dotácie pre zariadenia sociálnych služieb na spolufinancovanie projektu „Transformácia existujúcich zariadení sociálnych služieb“,

                     do 15 kalendárnych dní po nadobudnutí účinnosti zákona o štátnom rozpočte

           C.4.  oznámiť obciam záväzné limity dotácií na sociálne zabezpečenie a na obnovu      historických pamiatok;

  do 15 kalendárnych dní po nadobudnutí účinnosti zákona o štátnom rozpočte

          ministrovi dopravy, pôšt a telekomunikácií
          ministrovi školstva
          ministrovi výstavby a regionálneho rozvoja 
          ministrovi vnútra

          C.5. oznámiť obciam a vyšším územným celkom, ktoré zabezpečujú prenesený výkon štátnej správy sumu výdavkov na úhradu nákladov preneseného výkonu štátnej správy

                     do 30 kalendárnych dní po nadobudnutí účinnosti zákona o štátnom rozpočte 
         
         podpredsedovi vlády a ministrovi financií

        C.6. odviesť vrátené prostriedky z pohľadávok z doplnkového prídelu pozemkového              majetku, ostatných majetkových podstát, reštitučnej agendy a z usporiadania vzťahov z medzištátnych majetkových zmlúv do štátnych finančných aktív   
    
         ministrovi životného prostredia
         ministrovi pôdohospodárstva

        C.7. odviesť vrátené prostriedky z pohľadávok zrušených štátnych fondov  podľa zákona         č. 553/2001 Z. z. o zrušení niektorých štátnych fondov, vzniknuté z poskytnutých pôžičiek a návratných finančných výpomocí do štátnych finančných                  aktív spravovaných ministerstvom financií

         ministrovi vnútra

         C.8. predložiť na rokovanie vlády SR návrh novely zákona č. 315/2001 Z. z.  o Hasičskom  a záchrannom zbore v znení neskorších predpisov za účelom  vypustenia zo záväznosti systemizácie členenie podľa funkcií a zrušenia inštitútu    
                   ďalšieho platu

                 do 31. augusta 2004

         C.9.   predložiť na rokovanie vlády SR návrh novely zákona č. 73/1998 Z. z. o štátnej 
službe príslušníkov Policajného zboru, Slovenskej informačnej služby, Zboru               väzenskej a justičnej stráže SR a Železničnej polície v znení neskorších predpisov za účelom zrušenia prijatej novely zákona, platnej od 1. 5. 2004, vo vzťahu k zvyšovaniu funkčného platu, vypustenia zo systemizácie zaradenie policajtov do platových tried a zrušenia úpravy hodnostného príplatku platného od 1. 1. 2005
                
                 do 31. augusta 2004

       ministrovi práce, sociálnych vecí a rodiny SR

       C.10. predložiť na rokovanie vlády SR analýzu hospodárenia Sociálnej poisťovne v roku 2004 s predpokladom vývoja hospodárenia v rokoch 2005 až 2007 v porovnaní s doložkou o finančných vplyvoch vypracovanou k zákonu č. 461/2003 Z.z.  o Sociálnom  poistení v znení neskorších predpisov a návrh opatrení na zlepšenie hospodárenia Sociálnej poisťovne
  
                 do 31. októbra 2004 

       ministrovi dopravy, pôšt a telekomunikácií SR

       C.11. predložiť na rokovanie vlády SR analýzu nákladovosti výstavby diaľnic v Slovenskej republike v porovnaní s členskými krajinami Európskej únie spolu s návrhom opatrení na zníženie nákladovosti výstavby konkrétnych úsekov diaľníc
  
                 do 31. októbra 2004 

       ministrovi školstva SR
       
       C.12.predložiť na rokovanie vlády SR analýzu činnosti krajských školských úradov
  
                 do 31. októbra 2004 

         ministrom
         predsedom ostatných ústredných orgánov štátnej správy SR
         správcom ďalších rozpočtových kapitol

         C.13.  predložiť do príslušných výborov Národnej rady Slovenskej republiky návrhy rozpočtov kapitol štátneho rozpočtu na roky 2005 až 2007 a návrh rozpočtu štátneho fondu, ktorý kapitola spravuje na rok 2005 až 2007 v súlade s vládnym návrhom rozpočtu verejnej správy na roky 2005 až 2007 
                   
                 do 15. októbra  2004

C.14. predložiť ministerstvu financií v elektronickej forme prostredníctvom Rozpočtového informačného systému rozpis vládou schváleného rozpočtu rozpočtovej kapitoly na vlastné rozpočtové hospodárenie a pre rozpočtové organizácie, príspevkové organizácie a štátny fond vo svojej pôsobnosti podľa funkčného a ekonomického členenia rozpočtovej klasifikácie platnej pre rok 2005 a podľa programov

                do 15. októbra 2004

                   C.15. predložiť ministerstvu financií v elektronickej forme prostredníctvom Rozpočtového informačného systému podrobný rozpis rozpočtových prostriedkov rozpočtovej kapitoly na základe výdavkov schválených Národnou radou Slovenskej republiky podľa funkčného a ekonomického členenia rozpočtovej klasifikácie platnej pre rok 2005, vrátane rozpisu podľa programov

                     do 31. januára 2005

          C.16. zabezpečiť začínanie obstarávania stavieb financovaných z kapitálových výdavkov štátneho rozpočtu a aktualizáciu údajov Registra investícií Ministerstva financií SR podľa postupu uvedeného v prílohe č. 7 tohto uznesenia 
         
           v termínoch uvedených v prílohe č. 7 tohto uznesenia

         C.17.   nepredkladať  v  roku 2005 návrhy legislatívnych  predpisov a iných materiálov,                               ktoré zakladajú  finančné  nároky   na zvýšenie  počtu  zamestnancov a  zvýšenie       výdavkov  alebo  úbytok  príjmov  schválených v  štátnom rozpočte na rok 2005  s   rozpočtovými dôsledkami na štátny rozpočet alebo na iné rozpočty tvoriace verejný  rozpočet
          
                     do 31. decembra 2005
 
      C.18.  presadzovať  zámery  vlády   obsiahnuté  v  štátnom  rozpočte  pri  jeho                   prerokúvaní v  Národnej rade Slovenskej republiky a jej výboroch

                     do schválenia návrhu zákona o štátnom rozpočte

D.     splnomocňuje

         podpredsedu vlády a ministra financií

         D.1.  v priebehu roka prijať opatrenia k záväzným ukazovateľom štátneho rozpočtu a opatrenia k úprave systemizácie v rozsahu podľa § 2 návrhu zákona o štátnom rozpočte na rok 2005 a k počtom zamestnancov  rozpočtových kapitol uvedených v prílohe č. 1 tohto uznesenia,

         D.2. v priebehu roka upravovať záväzné ukazovatele programov vlády uvedené v prílohe č. 6 tohto uznesenia;

E.      zrušuje

E.1.  úlohu C.1. a C.2. z uznesenia vlády SR č. 884 z 22. septembra 2003 k návrhu Dodatku č. 1 k zmluve o investičnej spolupráci medzi Slovenskou republikou, mestom Trnava a PSA Peugeot Citroen,

E.2.  úlohu B.1. a B.2. z uznesenia vlády SR č. 664 zo dňa 23.8.2000k návrhu Koncepcie nového spôsobu financovania ochrany životného prostredia a časovému a vecnému harmonogramu konkrétnych opatrení v súlade s požiadavkami EÚ na kvalitu životného prostredia, ako aj na výsledky screeningu sektoru životného prostredia; 

F.       mení

           F.1. bod C.3. uznesenia vlády č. 68 z 29. januára 2003 k návrhu financovania Etapy č.  II prípravy a realizácie významnej investície v regióne Trnava – Juh takto: 

	       „podpredsedovi vlády a ministrovi hospodárstva
                   podpredsedovi vlády a ministrovi financií
                   ministrovi práce, sociálnych vecí a rodiny

                   C.3. zabezpečiť financovanie Etapy č. II prípravy a realizácie významnej investície v regióne Trnava – Juh v rokoch 2004 – 2006 v rozpočtoch kapitol na príslušné roky“ 	
                   
                   v rámci prác na príprave štátneho rozpočtu na príslušné roky 

G.      odporúča

           prezidentovi prezídia Fondu národného majetku SR

           G.1. zabezpečiť z rozpočtu Fondu národného majetku SR na rok 2005 prostriedky na   
                  posilnenie štátnych finančných aktív v sume 10,5 mld Sk, 

          G.2.   zabezpečiť z rozpočtu Fondu národného majetku SR na rok 2005 sumu 2,5 mld 
                    Sk na úhradu štátnych záruk za bankové úvery;

H.      poveruje

         predsedu vlády

H.1.   predložiť  vládny  návrh  zákona  o  štátnom  rozpočte  na  rok  2005   predsedovi Národnej rady SR na ďalšie ústavné prerokovanie,

podpredsedu vlády a ministra financií

H.2.   uviesť vládny návrh zákona o štátnom rozpočte na rok 2005 v Národnej rade SR.

Vykonajú:      členovia vlády
                        predsedovia ostatných ústredných orgánov štátnej správy SR
                         správcovia ďalších rozpočtových kapitol

Na vedomie:  predseda Národnej rady Slovenskej republiky
	           prezident prezídia Fondu národného majetku SR